  Виталий Пронин Быдӟым Вормонлы сӥзьыса, «Удмурт дунне» газетлэн редакциез ялэ «Тыл пыртӥ...» акция.Котькуд семьялэн улоназ 1941-тӥ-1945-тӥ аръёсы ортчем война ноку вунонтэм пытьы кельтӥз. Уноез нылкышноос пыраклы ыштӥзы кузпалъёссэс, агай-вынъёссэс, пиоссэс, пичи пиналъёс атайёстэк кылизы. Туж секыт, туж бадӟым ыштонъёсын берытскиз со война Россия понна, пичи Удмурт шаермы понна но. Кин ке, улонзэ жалятэк, ожмаськиз фронтын, кин ке - фронт мышкын, колхоз бусыын, нюлэс коранын, заводын станокъёс сьӧрын. Быдэс кунмы огъя кужымен тушмонлэсь армизэ пазьгыны тыршиз.Ялан ӧжытгес кылё со шимес вакытъёс пыр потэм ветеранъёс. Но ваньмызлэн сямен семьяязы вань, дыр, со вакытъёсы лэсьтэм туспуктэмъёс: фронтын ожъёс вискын-а соос лэсьтэмын, колхоз бусыын-а.Быдӟым Вормонлы сӥзьыса, «Удмурт дунне» газетлэн редакциез ялэ «Тыл пыртӥ...» акция. Редакцие келяно 1941-тӥ-1945-тӥ аръёсы лэсьтэм туспуктэмъёсты. Вакчияк гожтоно: мар возьматэмын со туспуктэм вылын, отысь адямиослэсь нимтулзэс но мукет. Умойгес луоз, туспуктэмдэс электрон амалъя, скан лэсьтыса, келяды ке.Туспуктэмъёстэс витёмы 9-тӥ маёзь. Эн вунэтэ асьтэлэсь нимтулдэс, улэм интыдэс, телефондэс пусйыны. Келяно udmdunne@yandex.ru электрон адресъя яке почта пыр: Ижкар, Карл Маркс ульча, 274 номеро юрт, «Удмурт дунне» газетлэн редакциез. Туспуктэмдэс быгатӥськоды асьтэос но редакцие вайыны.Юанъёсты вань ке, жингыртоно 8 (3412) 73-33-42 номеро телефонъя. Теги: БыдымВормон Быдымож  